Αίτηση διαμονής σε παιδικές κατασκηνώσεις
Οι δικαιούχοι οφείλουν να δώσουν ιδιαίτερη προσοχή στην αίτησή τους, στη συμπλήρωση του πεδίου όπου δηλώνουν αν το παιδί συμμετέχει στο πρόγραμμα ως ωφελούμενο ή όχι, γιατί αν συμπληρώσουν την ένδειξη «ΟΧΙ», ενώ επιθυμούν να διαμείνει σε κατασκήνωση, θα αποκλεισθεί το παιδί από το πρόγραμμα, ενώ αν συμπληρώσουν την ένδειξη «ΝΑΙ», ενώ δεν είναι βέβαιοι για τη διαμονή του, θα αποκλεισθούν οι ίδιοι από τη συμμετοχή τους στο πρόγραμμα του επόμενου έτους, στην περίπτωση που δεν γίνει χρήση της επιταγής.
«Δικαιούχοι» του Προγράμματος ορίζονται γονείς ή ασκούντες την επιμέλεια (ανάδοχοι, κηδεμόνες κ.ο.κ.) τέκνων οι οποίοι είναι: i) εργαζόμενοι με εξαρτημένη σχέση εργασίας ιδιωτικού δικαίου κατά τη λήξη της προθεσμίας υποβολής αιτήσεων, ή ii) ασφαλισμένοι στον eEΦΚΑ στην επαγγελματική τους κατηγορία με εισφορές υπέρ του κλάδου ανεργίας της ΔΥΠΑ οποτεδήποτε στο χρονικό διάστημα που ορίζεται στη σχετική ΚΥΑ iii) άνεργοι εγγεγραμμένοι με βάση το ισχύον θεσμικό πλαίσιο στο Ψηφιακό Μητρώο της ΔΥΠΑ, με συνεχόμενο χρονικό διάστημα ανεργίας κατά την ημερομηνία λήξης της προθεσμίας υποβολής αιτήσεων τουλάχιστον τριών (3) μηνών. Για περιπτώσεις δικαιούχων εγγεγραμμένων μέχρι δώδεκα (12) μήνες στο Ψηφιακό Μητρώο της ΔΥΠΑ με βάση το ισχύον θεσμικό πλαίσιο, το ετήσιο συνολικό οικογενειακό εισόδημα, ανεξαρτήτως από την πηγή προέλευσής του, πραγματικό και τεκμαρτό, του φορολογικού έτους που ορίζεται στην σχετική ΚΥΑ, δεν πρέπει να υπερβαίνει τα 30.000,00€. Για περιπτώσεις δικαιούχων εγγεγραμμένων άνω των δώδεκα (12) μηνών στο Ψηφιακό Μητρώο της ΔΥΠΑ με βάση το ισχύον θεσμικό πλαίσιο, το ετήσιο συνολικό οικογενειακό εισόδημα, ανεξαρτήτως από την πηγή προέλευσής του, πραγματικό και τεκμαρτό, του φορολογικού έτους που ορίζεται στην σχετική ΚΥΑ, δεν πρέπει να υπερβαίνει τα εισοδηματικά κριτήρια της υπουργικής απόφασης που εκδίδεται σύμφωνα με την παρ.1 του άρθρου 79 του ν.4756/2020 (Α’235), περί χορήγησης επιδόματος θέρμανσης, όπως εκάστοτε ισχύει, βάσει των οριζομένων στις διατάξεις του άρθρου 19 του Ν. 4921/2022 (Α’ 75), όπως τροποποιήθηκε και ισχύει.
Δικαίωμα συμμετοχής στο Πρόγραμμα έχουν φυσικά ή νομικά πρόσωπα, δημοσίου ή ιδιωτικού δικαίου, που ασκούν επιχειρηματική δραστηριότητα και διατηρούν νόμιμα στην Ελλάδα επιχείρηση παιδικών κατασκηνώσεων, σύμφωνα με τις διατάξεις του ν. 749/1948, όπως τροποποιήθηκαν και ισχύουν, και την Αριθ. Δ22/οικ. 37641/1450 (2712/Β/2016) ΚΥΑ.
Οι αιτήσεις των δικαιούχων υποβάλλονται ψηφιακά μέσω της ενιαίας ψηφιακής πύλης - gov.gr με χρήση των προσωπικών κωδικών taxisnet.
Οι συμμετέχοντες που κατέθεσαν ηλεκτρονική αίτηση συμμετοχής έχουν δικαίωμα να υποβάλουν προς τη Δ.ΥΠ.Α αποκλειστικά με ηλεκτρονικό τρόπο μία και μόνο ένσταση κατά των αποτελεσμάτων του προσωρινού Μητρώου και των προσωρινών Πινάκων Αποκλειομένων εντός της ορισθείσας από τη Δημόσια Πρόσκληση προθεσμίας.Υποβολή ενστάσεων μετά την ορισθείσα προθεσμία δεν είναι δυνατή.
Οι αιτήσεις των παρόχων και τα σχετικά δικαιολογητικά όπως αυτά ορίζονται στη Δημόσια Πρόσκληση, υποβάλλονται ηλεκτρονικά εντός της ορισθείσας στη σχετική Δημόσια Πρόσκληση προθεσμίας.
Η διαδικασία αφορά στην επιδότηση δικαιούχων της παροχής, οι οποίοι επιλέγονται κατόπιν μοριοδότησης για τη διαμονή των παιδιών τους σε Παιδική Κατασκήνωση του Μητρώου Παρόχων της Δημόσιας Υπηρεσίας Απασχόλησης (Δ.ΥΠ.Α.). Η επιδότηση γίνεται με τη χορήγηση Επιταγής Διαμονής σε Παιδικές Κατασκηνώσεις.
Αίτηση συμμετοχής ή επικαιροποίηση συμμετοχής παρόχων κατασκηνωτικών επιχειρήσεων
Οι αιτήσεις συμμετοχής των υποψηφίων παρόχων υποβάλλονται προς την ΔΥΠΑ αποκλειστικά με ηλεκτρονικό τρόπο. Λεπτομέρειες για τη διαπίστευση των χρηστών, τη συμπλήρωση και ηλεκτρονική υποβολή των αιτήσεων καθώς και για τα απαιτούμενα δικαιολογητικά καθορίζονται με τη Δημόσια Πρόσκληση. Πάροχοι που είχαν ενταχθεί στο Μητρώο Παρόχων στο πλαίσιο υλοποίησης προηγούμενου κατασκηνωτικού προγράμματος της ΔΥΠΑ εντάσσονται αυτόματα στο Μητρώο Παρόχων, εφόσον δηλώσουν τη συναίνεσή τους και επισυνάψουν τα δικαιολογητικά που έχουν μεταβληθεί, τροποποιηθεί ή αντικατασταθεί, κατά τη διαδικασία που περιγράφεται στη Δημόσια Πρόσκληση.
Πρόγραμμα Διαμονής Παιδιών σε Παιδικές Κατασκηνώσεις
Διεύθυνση Ασφάλισης και Κοινωνικών Πολιτικών
Αρμόδια Διεύθυνση είναι η Διεύθυνση Ασφάλισης και Κοινωνικών Πολιτικών της Δημόσιας Υπηρεσίας Απασχόλησης (Δ.ΥΠ.Α.)
Κατάρτιση προγράμματος διαμονής παιδιών χαμηλόμισθων εργαζομένων και ανέργων σε κατασκηνώσεις.
Άρθρο 34 Ενιαίος Λογαριασμός για την Εφαρμογή Κοινωνικών Πολιτικών.
Τα Φυσικά Πρόσωπα που κατέθεσαν ηλεκτρονική αίτηση συμμετοχής έχουν δικαίωμα να υποβάλουν προς τη Δ.ΥΠ.Α αποκλειστικά με ηλεκτρονικό τρόπο μία και μόνο ένσταση κατά των αποτελεσμάτων του προσωρινού Μητρώου και των προσωρινών Πινάκων Αποκλειομένων εντός προθεσμίας που ορίζεται με απόφαση του Διοικητή. Υποβολή ενστάσεων μετά την ορισθείσα προθεσμία δεν είναι δυνατή. Οι συμμετέχοντες που καταθέτουν ηλεκτρονική ένσταση προκειμένου να αξιολογηθεί σωστά η ένστασή τους οφείλουν να έχουν πρώτα ελέγξει, αν οι ίδιοι ευθύνονται για το εσφαλμένο αποτέλεσμα, λόγω μη σωστής συμπλήρωσης της αίτησης, ανατρέχοντας σε αυτήν με τους κωδικούς πρόσβασης στο σύστημα, να αναφέρουν σαφώς τον λόγο της ένστασης (π.χ. συμπλήρωση στην αίτηση εσφαλμένου ΑΜΚΑ παιδιού, εσφαλμένη μοριοδότηση κ.ο.κ) και να τεκμηριώνουν τους ισχυρισμούς τους, επισυνάπτοντας στην ένστασή τους με ηλεκτρονική σάρωση δικαιολογητικά αποδεικτικά αυτών, σύμφωνα με τους όρους της Δημόσιας Πρόσκλησης. Η επισύναψη δικαιολογητικών απαιτείται σε κάθε περίπτωση, ακόμα και αν αφορά σε αυτεπαγγέλτως αναζητηθέντα στοιχεία, όπως αυτά της φορολογικής δήλωσης. Ενστάσεις που δεν υποβάλλονται μέσω των ηλεκτρονικών υπηρεσιών του ιστοτόπου της Δ.ΥΠ.Α δεν εξετάζονται.
Το Δελτίου Τύπου αναρτάται στον ιστότοπο της Δ.ΥΠ.Α. www.dypa.gov.gr
Οι ενδιαφερόμενοι επιλέγουν την Αίτηση διαμονής σε παιδικές κατασκηνώσεις.
Ηλεκτρονική επεξεργασία των στοιχείων των αιτήσεων από τη Διεύθυνση Ψηφιακής Διακυβέρνησης της Δ.ΥΠ.Α.
Ανάρτηση του προσωρινού μητρώου Δικαιούχων - Ωφελουμένων και του προσωρινού πίνακα Αποκλειομένων στον ιστότοπο της Δ.ΥΠ.Α. στην ηλεκτρονική διεύθυνση www.dypa.gov.gr. Οι συμμετέχοντες ενημερώνονται για τα αποτελέσματα με δική τους ευθύνη.
Το Δελτίου Τύπου αναρτάται στον ιστότοπο της Δ.ΥΠ.Α. www.dypa.gov.gr.
Η Δημόσια Πρόσκληση αναρτάται στους ιστότοπους της Δ.ΥΠ.Α και στο «ΔΙΑΥΓΕΙΑ» και ακολουθεί στην έκδοση σχετικής ΚΥΑ.
Οι αρμόδιες για την εξέταση της αίτησης Υπηρεσίες ΚΠΑ2 ελέγχουν άμεσα τα δικαιολογητικά που παραλαμβάνουν ηλεκτρονικά, ενημερώνοντας τα αντίστοιχα πεδία του Ολοκληρωμένου Πληροφοριακού Συστήματος. Οι νέοι πάροχοι που πληρούν τις προϋποθέσεις συμμετοχής και οι πάροχοι που έχουν επικαιροποιήσει τα στοιχεία τους εντάσσονται στο Μητρώο με απόφαση του Προϊσταμένου της αρμόδιας Υπηρεσίας ΚΠΑ2.
Πάροχοι που είχαν ενταχθεί στο Μητρώο Παρόχων στο πλαίσιο υλοποίησης κατασκηνωτικού προγράμματος της ΔΥΠΑ προηγούμενου έτους, εντάσσονται αυτόματα στο Μητρώο Παρόχων, εφόσον δηλώσουν τη συναίνεσή τους και προσκομίσουν τα δικαιολογητικά που έχουν μεταβληθεί, τροποποιηθεί ή αντικατασταθεί, κατά τη διαδικασία που περιγράφεται στη Δημόσια Πρόσκληση.
Μέσω της ανταλλαγής πληροφοριών με δημοσίους φορείς όπως η Ανεξάρτητη Αρχή Δημόσιων Εσόδων (ΑΑΔΕ), η Ηλεκτρονική Διακυβέρνηση Ασφάλισης (ΗΔΙΚΑ), ο Ηλεκτρονικός Εθνικός Φορέας Κοινωνικής Ασφάλισης (e-ΕΦΚΑ), ΠΣ ΕΡΓΑΝΗ, ΠΣ ΔΥΠΑ, Εθνικό Μητρώο Πολιτών κ.λπ, γίνεται έλεγχος των απαιτούμενων πληροφοριών, ώστε να διαπιστωθεί εάν οι αιτούντες πληρούν τις απαιτούμενες προϋποθέσεις για την ένταξή τους στο πρόγραμμα.
Μοριοδοτούνται οι αιτήσεις και καταρτίζεται προσωρινός πίνακας αποτελεσμάτων των δικαιούχων - ωφελουμένων.
Το επικαιροποιημένο Μητρώο Παρόχων καταρτίζεται μετά την ολοκλήρωση της εξέτασης των αιτήσεων από τις αρμόδιες Υπηρεσίες ΚΠΑ 2 με απόφαση του Διοικητή και αναρτάται στον ιστότοπο της ΔΥΠΑ (www.dypa.gov.gr). Οι συμμετέχοντες ενημερώνονται για τα αποτελέσματα της διαδικασίας με δική τους φροντίδα από τον ιστότοπο και τις ηλεκτρονικές υπηρεσίες/εφαρμογές της Δ.ΥΠ.Α. Στο αναρτημένο Μητρώο Παρόχων ενσωματώνονται όλες οι μεταβολές που μπορεί να επέλθουν σε αυτό μετά την κατάρτισή του.
Οι συμμετέχοντες που κατέθεσαν ηλεκτρονική αίτηση συμμετοχής έχουν δικαίωμα να υποβάλουν προς τη Δ.ΥΠ.Α αποκλειστικά με ηλεκτρονικό τρόπο μία και μόνο ένσταση κατά των αποτελεσμάτων του προσωρινού Μητρώου και των προσωρινών Πινάκων Αποκλειομένων εντός προθεσμίας που ορίζεται με απόφαση του Διοικητή. Υποβολή ενστάσεων μετά την ορισθείσα προθεσμία δεν είναι δυνατή.
Κατά απορριπτικών αποφάσεων οι πάροχοι έχουν το δικαίωμα υποβολής ένστασης, η οποία εξετάζεται από το Δ.Σ. της ΔΥΠΑ.
Μετά την εξέταση των ενστάσεων Φυσικών Προσώπων από το Δ.Σ. της Δ.ΥΠ.Α. καταρτίζεται ο οριστικός Πίνακας Αποκλειομένων και το οριστικό Μητρώο Δικαιούχων, που περιλαμβάνουν τα ίδια στοιχεία με τον αντίστοιχο Προσωρινό Πίνακα και το Προσωρινό Μητρώο. Κατά του οριστικού Μητρώου Δικαιούχων και του οριστικού Πίνακα Αποκλειομένων οι συμμετέχοντες δεν έχουν δικαίωμα υποβολής ένστασης. Το οριστικό Μητρώο Δικαιούχων και ο οριστικός Πίνακας Αποκλειομένων, αναρτώνται στον ιστότοπο της Δ.ΥΠ.Α. Οι συμμετέχοντες ενημερώνονται για τα αποτελέσματα της διαδικασίας με δική τους φροντίδα από τον ιστότοπο της Δ.ΥΠ.Α.
Η «Επιταγή Διαμονής σε Παιδικές Κατασκηνώσεις» έχει τη μορφή ενός μοναδικού ηλεκτρονικού αριθμού για κάθε ωφελούμενο παιδί επιλεγέντος δικαιούχου, ο οποίος δημιουργείται αυτόματα στο Ολοκληρωμένο Πληροφοριακό Σύστημα (ΟΠΣ) της Δ.ΥΠ.Α. Η Επιταγή είναι σε ισχύ από την ημερομηνία έναρξης έως την ημερομηνία λήξης του συγκεκριμένου προγράμματος. Η επιδότηση μέσω της «Επιταγής Διαμονής σε Παιδικές Κατασκηνώσεις» δίνει τη δυνατότητα στους δικαιούχους να επιλέγουν οι ίδιοι τους παρόχους παιδικών κατασκηνώσεων, σύμφωνα με τις ανάγκες των παιδιών τους και μπορεί να χρησιμοποιηθεί οποτεδήποτε επιθυμούν κατά το χρονικό διάστημα υλοποίησης του προγράμματος.
1. Οι δικαιούχοι και οι πάροχοι συνάπτουν σύμβαση για τη διαμονή των ωφελουμένων στην κατασκήνωση, η οποία δημιουργείται και συνυποβάλλεται ηλεκτρονικά κατά την ενεργοποίηση των επιταγών, όπως η Δημόσια Πρόσκληση ορίσει. Η ενεργοποίηση των επιταγών δεν θεωρείται ολοκληρωμένη χωρίς την ηλεκτρονική συνυποβολή της προτυποποιημένης σύμβασης. 2. Η σύναψη σύμβασης μεταξύ δικαιούχου και παρόχου και η ηλεκτρονική ενεργοποίηση των επιταγών γεννούν την αξίωση του δεύτερου να εισπράξει από την ΔΥΠΑ ποσό αντίστοιχο με την οικονομική αξία της Επιταγής Διαμονής σε Παιδικές Κατασκηνώσεις, ως αντάλλαγμα του συνόλου των παρεχομένων υπηρεσιών για τις πραγματικές ημέρες διαμονής του παιδιού στην κατασκήνωση.
Οι αιτήσεις των παρόχων και τα σχετικά δικαιολογητικά για την αποπληρωμή του προγράμματος, όπως αυτά ορίζονται στη Δημόσια Πρόσκληση, υποβάλλονται ηλεκτρονικά εντός της ορισθείσας στη σχετική Δημόσια Πρόσκληση προθεσμίας.
Οι αρμόδιες υπηρεσίες εκδίδουν αποφάσεις αποπληρωμής παρόχων ή μειωμένης καταβολής επιδότησης ή αποφάσεις απόρριψης αιτήσεων αποπληρωμής.
Στην περίπτωση στοιχείων που δεν είναι δυνατόν να αναζητηθούν αυτεπάγγελτα, τότε οι Υπηρεσίες της Δ.ΥΠ.Α. ελέγχουν τα δικαιολογητικά όταν επισυνάπτονται στην ηλεκτρονική αίτηση.
Τα κριτήρια μοριοδότησης και ο αριθμός μορίων ανά κριτήριο έχουν ως εξής: α. Ιδιότητα δικαιούχου ΑμεΑ σε ποσοστό 50% και άνω: 50 μόρια β. Ιδιότητα μονογονέα: 10 μόρια γ. Αριθμός ανηλίκων τέκνων (ηλικίας έως 18 ετών): 15 μόρια για κάθε τέκνο δ. Ύψος ετήσιου συνολικού οικογενειακού εισοδήματος, ανεξαρτήτως από την πηγή προέλευσής του, πραγματικού και τεκμαρτού, του οριζόμενου στην σχετική ΚΥΑ φορολογικού ως εξής: i) έως 10.000,99: 30 μόρια, ii) από 10.001,00 έως 20.000,99€ : 20 μόρια, iii) από 20.001,00 έως 30.000,00 €: 10 μόρια ε. Νέος Δικαιούχος ή δικαιούχος που συμμετείχε αλλά δεν επελέγη λόγω μοριοδότησης σε κατασκηνωτικά προγράμματα της ΔΥΠΑ προηγούμενων ετών: 20 μόρια. Τα κριτήρια μοριοδότησης και ο χρόνος συνδρομής αυτών προσδιορίζονται αναλυτικά στη σχετική Δημόσια Πρόσκληση. Μετά την μοριοδότηση οι αιτούντες κατατάσσονται με βάση τη ληφθείσα μοριοδότηση. Με την ολοκλήρωση της διαδικασίας μοριοδότησης συντάσσεται το προσωρινό Μητρώο Δικαιούχων.
Αιτήσεις που υποβάλλονται εκπρόθεσμα απορρίπτονται. Σε περίπτωση μη ηλεκτρονικής ενεργοποίησης των επιταγών δεν είναι δυνατή η υποβολή ηλεκτρονικής αίτησης αποπληρωμής από τους παρόχους.
Οι πάροχοι υποβάλλουν ενστάσεις κατά απορριπτικών ή αποφάσεων μειωμένης καταβολής επιδότησης που εκδίδονται από τις αρμόδιες Υπηρεσίες. Οι ενστάσεις εξετάζονται από το Δ.Σ της ΔΥΠΑ ή από το αρμόδιο Όργανο εξέτασης αυτών, σύμφωνα με την οικεία ΚΥΑ.
Δημοσίευση Δελτίου Τύπου στον ιστότοπο της Δ.ΥΠ.Α σχετικά με τον τρόπο υποβολής των αιτήσεων και την προθεσμία υποβολής τους
Έλεγχος πλήρωσης προϋποθέσεων συμμετοχής με αυτεπάγγελτη αναζήτηση
Δημοσίευση Δελτίου Τύπου στον ιστότοπο της Δ.ΥΠ.Α. σχετικά με τον τρόπο υποβολής των ηλεκτρονικών ενστάσεων και την προθεσμία υποβολής τους
Ενεργοποίηση της Επιταγής Διαμονής σε Παιδικές Κατασκηνώσεις
Επικαιροποίηση στοιχείων παρόχων/Αιτήσεις νέων παρόχων
Έλεγχοι - Αξιολόγηση στοιχείων από τη ΔΥΠΑ
Κατάρτιση προσωρινού Μητρώου Δικαιούχων - Ωφελουμένων με μοριοδότηση
Δημοσίευση προσωρινών αποτελεσμάτων για Δικαιούχους - Ωφελούμενους και πίνακα Αποκλειομένων
Κατάρτιση και ανάρτηση Επικαιροποιημένου Μητρώου Παρόχων
Κατάρτιση Οριστικού Μητρώου Δικαιούχων - Ωφελουμένων και Οριστικού πίνακα αποκλειομένων
Έκδοση Ηλεκτρονικής Επιταγής Διαμονής σε Παιδικές Κατασκηνώσεις
Αιτήσεις παρόχων για την αποπληρωμή του Προγράμματος
Έκδοση αποφάσεων ΔΥΠΑ για την αποπληρωμή ή την απόρριψη αποπληρωμής ή την μειωμένη καταβολή επιδότησης σε Παρόχους
Έγγραφο δημόσιας υπηρεσίας/δημόσιου φορέα
Πληροφορίες για το Πρόγραμμα Διαμονής Παιδιών σε Παιδικές Κατασκηνώσεις